
Nr.__________Data______________
SC 2013 -   _______/___________2013                                                  A P R O B A T
                                                                                                              PRIMAR

                                                                                                        NICOLAE ROBU

R E F E R A T

pentru  aprobarea normativului de cheltuieli privind  consumul lunar de carburanţi pentru autoturismele care deservesc Direcţia Poliţiei Locale Timişoara
În anul 2011, în conformitate cu prevederile Legii poliţiei locale nr. 155/2010 şi prevederile HG pentru aprobarea Regulamentului – cadru de organizare şi funcţionare a poliţiei locale nr.1332/2010, prin HCLMT nr. 441/20.12.2010 privind înfiinţarea instituţiei publice de interes local cu personalitate juridică - Direcţia Poliţiei Locale Timişoara, aprobarea Organigramei, a Statului de funcţii şi a Regulamentului de organizare şi funcţionare, la nivelul Consiliului Local al Municipiului Timişoara s-a înfiinţat Direcţia Poliţiei Locale Timişoara ca instituţie publică de interes local cu personalitate juridică.

Potrivit dispoziţiilor art. 1 din Legea poliţiei locale nr. 155/2010 Poliţia locală s-a înfiinţat în scopul exercitării atribuţiilor privind apărarea drepturilor şi libertăţilor fundamentale ale persoanei, a proprietăţii private şi publice, prevenirea şi descoperirea infracţiunilor, în următoarele domenii:

    a) ordinea şi liniştea publică, precum şi paza bunurilor;

    b) circulaţia pe drumurile publice;

    c) disciplina în construcţii şi afişajul stradal;

    d) protecţia mediului;

    e) activitatea comercială;

    f) evidenţa persoanelor;

    g) alte domenii stabilite prin lege.

Conform HCL nr.88 din 26.02.2013 R.A.T. Timişoara a donat Municipiului Timişoara un număr de şapte autovehicule marca Peugeot 206 şi un autovehicul marca Mercedes Vito 115. Bunurile donate fac parte din patrimoniul privat al Municipiului Timişoara.
Conform art. 3 alin. (1) din HCL nr. 88 din 26.02.2013 privind acceptarea donaţiei unui număr de şapte autovehicule marca Peugeot 206 şi a unui autovehicul marca Mercedes Vito 115, cele 8 autovehicule vor fi  transmise în administrarea Direcţiei Poliţiei Locale Timişoara în baza protocolului de predare-primire încheiat conform Anexei nr. 2 la hotărârea mai sus menţionată.

Dreptul de administrare al Direcţiei Poliţia Locală Timişoara pentru cele 8 autovehicule se păstrează pe perioada cât instituţia îşi menţine forma juridică actuală.

În baza prevederilor art. 3 alin (4) din HCLMT nr. 88 din 26.02.2013 privind acceptarea donaţiei unui număr de şapte autovehicule marca Peugeot 206 şi a unui autovehicul marca Mercedes Vito 115 Direcţia Poliţia Locală Timişoara are obligaţia de a exploata în mod corect bunurile în cauză, de a asigura întreţinerea şi repararea acestora, precum şi de a achita toate cheltuielile, taxele şi impozitele ce se impun cu privire la acestea.
Cu privire  la consumul  lunar de carburanţi  necesar pentru funcţionarea  autoturismelor din dotarea Direcţiei Poliţiei Locale Timişoara, relevante sunt prevederile  OG nr. 80/2001 privind stabilirea unor normative de cheltuieli pentru autorităţile administraţiei publice şi instituţii publice, cu completările şi modificările ulterioare. Act normativ ce stabileşte normative de cheltuieli pentru autorităţile administraţiei publice şi instituţiile publice, indiferent de modul de finanţare a activităţii acestora, normative de cheltuieli ce privesc acţiunile de protocol; dotarea cu autoturisme şi consumul de carburanţi, precum şi costurile pentru convorbiri telefonice.
Ordonanţa Guvernului  nr. 80/2001 deşi  nu prevede  în mod  expres consumul lunar de carburanţi pentru  poliţia locală, prin Legea nr. 33 din 21 martie 2011 pentru aprobarea Ordonanţei de Urgenţă  a Guvernului nr.55/2010  privind unele măsuri de reducere a cheltuielilor publice, include şi poliţia locală în categoria  instituţiilor publice prevăzute de art. II alin. 2 din OG nr. 80/2001, ( cum ar fi  instituţiile din sectorul de apărare, odine publică şi siguranţă naţională) exceptate de la reducerea cu 50 % a consumului de carburanţi, stabilit prin hotărâri ale guvernului sau  prin normative proprii. 
Totodată, Legea nr. 33/ 2011 stabileşte că, prin derogare de la prevederile pct. 1 lit. B din anexa nr. 3 la OG nr.80/2001 autorităţile locale vor putea achiziţiona numărul necesar de autovehicule pentru funcţionarea poliţiei locale, fără a stabili pentru poliţia locală şi o derogare de la pct. II lit. B din anexa nr.3 şi în ceea ce priveşte limita maximă privind consumul lunar de carburanţi/vehicul.
Prin urmare în ceea ce priveşte consumul lunar de carburanţi/vehicul pentru poliţia locală urmează să se aplice consumul maxim de carburant lunar/vehicul prevăzut de pct. II,  lit. B din anexa nr. 3 din OG nr. 80/2001, fără aplicarea reducerii de 50% a consumului de carburanţi, respectiv 250 litri/lună/vehicul, astfel cum a prevăzut O.G. nr. 80/2001 în forma sa iniţială.
Astfel, având în vedere şi dispoziţiile HCLMT nr. 441/2010 potrivit cărora Direcţia Poliţiei Locale Timişoara s-a înfiinţat ca instituţie publică de interes local în subordinea Consiliului Local al Municipiului Timişoara se impune stabilirea normativului de cheltuieli privind consumul lunar de carburanţi pentru autoturismele din dotarea Direcţiei Poliţiei Locale Timişoara cu respectarea limitei maxime de carburant/lunar/vehicul prevăzute de pct. II, lit. B din anexa nr. 3 din OG nr. 80/2001. 

 Având în vedere:
1. complexitatea activităţilor desfăşurate de către Direcţia Poliţiei Locale Timişoara pentru îndeplinirea atribuţiilor conferite de lege, în domeniile ordine şi linişte publică, precum şi paza bunurilor, circulaţia pe drumurile publice, disciplina în construcţii şi afişajul stradal, protecţia mediului, activitatea comercială;

2. faptul că autovehiculele se utilizează pentru activităţile specifice de intervenţie, transport valori, ordine publică şi inspecţie;
Luând în considerare:

· prevederile art. 73 din H.G. nr.1332/2010 pentru aprobarea Regulamentului – cadru de organizare şi funcţionare a poliţiei locale care stipulează: ”Art. 73  Asigurarea tehnico-materială a poliţiei locale la nivelul unităţilor/subdiviziunilor administrativ-teritoriale se realizează conform reglementărilor proprii, stabilite prin hotărâri ale consiliilor locale.”

· Prevederile art. 1 alin (1) şi  (3), art.5 si anexa  nr.3 punctul II  din OG nr. 80/2001 privind stabilirea unor normative de cheltuieli pentru autorităţile administraţiei publice şi instituţii publice, cu toate completările şi modificările ulterioare 

· Legea nr. 33/21.03.2011 pentru aprobarea <LLNK 12010    55180 301   0 46>Ordonanţei de urgenţă a Guvernului nr. 55/2010 privind unele măsuri de reducere a cheltuielilor publice;

Propunem: 
1. Aprobarea normativului de cheltuieli privind consumul lunar de carburanţi pentru autoturismele care deservesc Direcţia Poliţiei Locale Timişoara, conform Anexei.

